Cea mai mare flotă de avioane Boeing 747 din lume va fi retrasă. Decizia luată de British Airways.
British Airways va retrage întreaga flotă de avioane Boeing 747. Decizia este pusă pe seama scăderii numărului de zboruri din cauza pandemiei. Compania este cel mai mare operator de jumbo jets din lume, cu 31 de bucăți.
British Airways anunțase că intenționează să retragă flota de Boeing 747 în 2024, însă din cauza pandemiei va grăbi procesul. "Este puțin probabil ca aeronavele Boeing 747 să mai fie folosite comercial", a declarat un purtător de cuvânt al companiei la BBC. Decizia de retragere va intra în vigoare imediat.Companii aeriene din întreaga lume au fost puternic afectate de reducerea călătoriilor și a numărului de pasageri din cauza restricțiilor legate de pandemia de coronavirus.Numit și jumbo jet, Boeing 747 este un avion cu două culoare, a ajutat la democratizarea călătoriilor aeriene în anii ’70 iar timp de 35 de ani a deținut recordul de cel mai mare avion de pasageri din lume.Companiile Air France, Delta și United Airlines au renunțat și ele la acest model. La nivel mondial 500 de avioane sunt încă în folosință, dintre care 30 transportă pasageri, peste 300 sunt cargo, iar restul sunt în depozite.